CELEX: 62020TN0050
Language: bg
Date: 2020-01-29 00:00:00
Title: Дело T-50/20: Жалба, подадена на 29 януари 2020 г. — PNB Banka/ЕЦБ

6.4.2020   
            
            
               BG
            
            
               Официален вестник на Европейския съюз
            
            
               C 114/11
            
         
      Жалба, подадена на 29 януари 2020 г. — PNB Banka/ЕЦБ
      (Дело T-50/20)
      (2020/C 114/10)
      Език на производството: английски
      
         Страни
      
      
         Жалбоподател: PNB Banka AS (Рига, Латвия) (представител: O. Behrends, адвокат)
      
         Ответник: Европейска централна банка (ЕЦБ)
      
         Искания
      
      Жалбоподателят моли Общия съд:
      
                  —
               
               
                  да отмени решението на ЕЦБ от 19 ноември 2019 г., с което тя отхвърля искането да разпореди на синдика на PNB Banka да предостави достъп до банката и нейните данни, персонал и ресурси,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква пет основания в подкрепа на жалбата.
      
                  1.
               
               
                  Първо основание: ЕЦБ неправилно приела, че не е в правомощията ѝ да даде такова разпореждане.
               
            
                  2.
               
               
                  Второ основание: ЕЦБ нарушила правото на банката на ефективни правни средства за защита.
               
            
                  3.
               
               
                  Трето основание: с оспорваното решение се нарушавало правото на банката да бъде изслушана.
               
            
                  4.
               
               
                  Четвърто основание: ЕЦБ нарушила правото на банката по искането ѝ да бъде постановено надлежно мотивирано решение.
               
            
                  5.
               
               
                  Пето основание: ЕЦБ нарушила принципа nemo auditur, тъй като назначаването на синдик и намесата в представителните функции на управителния съвет на банката като неин законен представител са резултат от незаконосъобразни действия от страна на ЕЦБ.